cyanic-selkie/wikianc huggingface dataset:
Sterlings
Sterlings var būt:
Tautumeitas
Tautumeitas ir 2015. gadā izveidota Latvijas mūsdienu tautas mūzikas grupa, kuras sastāvā 2021. gadā ir 6 dalībnieces — Asnate Rancāne, Aurēlija Rancāne, Ilona Dzērve, Laura Vārpiņa, Laura Marta Līcīte un Gabriēla Zvaigznīte. 2023. gadā grupas albums «Skrejceļš» ieguva Zelta Mikrofona titulu «gada tautas vai pasaules mūzikas albums».
2019. gada Latvijas prezidenta vēlēšanas
2019. gada Latvijas Valsts prezidenta vēlēšanas notika 2019. gada 29. maijā, kad 13. Saeima par Valsts prezidentu ievēlēja Egilu Levitu.
Valsts prezidenta ievēlēšanas likuma 6. pants paredz, ka kārtējām Valsts prezidenta vēlēšanām Saeimas Prezidijs sasauc Saeimas sēdi ne agrāk kā 40 dienas un ne vēlāk kā 30 dienas pirms esošā Valsts prezidenta pilnvaru laika beigām. Iepriekšējais Valsts prezidents Raimonds Vējonis amatā oficiāli stājās 2015. gada 8. jūlijā. Vējonis 2019. gada 7. maijā paziņoja par nekandidēšanu uz otro termiņu Valsts prezidenta amatā.
Līdz ar 2018. gada 4. oktobrī Satversmē veiktajiem grozījumiem pirmoreiz Valsts prezidentu ievēlēja atklātā balsojumā.
Heiligenkreicas abatija
Heiligenkreicas abatija jeb Svētā Krusta abatija (de) ir 12. gadsimtā dibināts cisterciešu klosteris, kas atrodas uz dienvidrietumiem no Austrijas galvaspilsētas Vīnes, Vīnervaldes dienviddaļā. Tā ir pasaulē vecākais nepārtraukti funcionējošais cisterciešu klosteris.
Klosteri 1133. gadā dibināja Austrijas markgrāfs Leopolds III, pēc sava dēla Freizingas Oto vēlēšanās, kurš kopš 20. gadsimta vidus ir apglabāts abatijā. Kopš 1188. gada klosterī glabājas arī Patiesā Krusta relikvija. Klostera attīstību atbalstīja Austrijā valdošā Bābenbergu dinastija, šeit apglabāti 13 Bābenbergu dinastijas pārstāvji. Heiligenkreicas abatijai izdevās izvairīties no sekularizācijas imperatora Jozefa II reliģisko reformu laikā 16. gadsimta otrajā pusē. Mūsdienās bez klostera šeit darbojās garīgais seminārs (Priesterseminar Leopoldinum).
Arnicēnu pilskalns
Arnicēnu pilskalns ir pilskalns Madonas novada Aronas pagasta ziemeļaustrumos, mežā starp Arnicēniem dienvidos un Nesaules kalnu ziemeļos. Pilskalnu 1925. gadā uzmērīja un aprakstīja Ernests Brastiņš, kurš atzīmējis, ka pilskalns savulaik uzarts, tam nav redzami ne grāvji, ne uzbedumi. Arī ieejas vieta neesot nosakāma, tomēr pilskalnā atrod ogles, akmeņus, trauku gabaliņus. Brastiņa laikā bija saglabājušās teikas, ka pilskalnā esot pils stāvējusi, ka tur esot nauda apglabāta.
Cīņas sports 2015. gada Eiropas spēlēs
'''Cīņas sports 2015. gada Eiropas spēlēs''' ir viens no 30 spēļu programmā iekļautajiem sporta veidiem. Tā sacensības notiek no 13. jūnija līdz 20. jūnijam Azerbaidžānas galvaspilsētā Baku. Vīrieši sacenšas grieķu-romiešu un brīvajā cīņā, bet sievietes tikai brīvajā cīņā. Kopā cīņas sportā tiks sadalīti 24 medaļu komplekti.
Medaļu sadalījums starp valstīm
Medaļas ieguva 23 valstu cīkstoņi.
Latvijas cīkstoņu rezultāti
Apzīmējumi:
Lihtenšteinas pils (Austrija)
Lihtenšteinas pils ir 12. gadsimta privāta pils Lejasaustrijā Austrijas galvaspilsētas Vīnes dienvidrietumu pievārtē. Pils īpašnieki ir Lihtenšteinu dzimta.
Pils uzcelta 12. gadsimtā un tā ir Lihteinšteinu dzimtas sākotnējā rezidence. Lihtenšteini īpašuma tiesības uz pili zaudēja. To nopostīja turki 1529. gadā un 1683. gadā un tā stāvēja drupās. 1808. gadā pils drupas īpašumā atguva Lihtenšteini un 1884. gadā to atjaunoja.
Luks Vintra
Luks Vintra (gr, dzimis ) ir Grieķijas futbolists, spēlē aizsarga pozīcijā, bijis Grieķijas futbola izlases dalībnieks. Kopš 2019. gada Vintra pārstāv Grieķijas Superlīgas komandu Lamia.
Savas karjeras laikā spēlējis Grieķijā, Spānijā, Izraēlā un Kiprā. Vislielākos panākumus guvis ar Grieķijas komandu Panathinaikos, kur pavadījis 10 sezonas, kuru laikā izcīnījis divus Grieķijas kausus.
Grieķijas futbola izlases sastāvā debitējis 2005. gadā. Piedalījies 2008. gada Eiropas čempionātā, 2010. un 2014. gada FIFA Pasaules kausā, kā arī 2004. gada vasaras olimpiskajās spēlēs.
Sasniegumi
Panathinaikos
Surveyor 6
Surveyor 6 bija ASV NASA programmas Surveyor Mēness nolaižamais aparāts. Palaists 1967. gada novembrī. Tas nolaidās Mēness jūrā Sinus Medii.
Surveyor 6 tika palaists 07:39:00 UTC ar nesējraķeti Atlas LV-3C Centaur-D no Kanaveralas zemesraga Gaisa spēku stacijas laukuma LC-36A. Atšķirībā no iepriekšējām zondēm, kas startēja tiešā trajektorijā uz Mēnesi, Surveyor 6 sākotnēji tika ievadīts Zemes orbītā, bet pēc tam trajektorijā uz Mēnesi.
10. novembrī zonde sasniedza Mēnesi. Nolaižamais aparāts nosēdās Mēness jūrā Sinus Medii 01:01:06 UTC vietā ar koordinātēm. Nosēšanās vieta bija 9 km attālumā no Surveyor 4 krišanas vietas. 50 minūtes pēc nolaišanās sākās televīzijas attēlu pārraide. 11. novembrī tika iedarbināts alfa analizators.
17. novembrī 10:32 UTC Surveyor 6 dzinēji tika iedarbināti uz 2,5 sekundēm. Aparāts pacēlās 4 m augstumā un pēc tam nosēdās 2,5 m attālumā. Šo eksperimentu veica, lai pārbaudītu, kā notiek nosēšanās un pacelšanās no Mēness virsmas. Piemēram, kā gāzu strūkla iedarbojas uz grunti. Tika iegūti televīzijas attēli aparāta iepriekšējā nosēšanās vietā. Tika secināts, ka Apollo mēness kabīnes nosēšanās un pacelšanās laikā netiks traucēta vizuālā novērošana, un dzinēja darbības rezultātā paceltās grunts putekļi nenoklās nolaižamo aparātu.
24. novembrī iestājās Mēness naktis. Pēc pamošanās 14. decembrī no Surveyor 6 tika saņemts radiosignāls, bet dati bija neizmantojami. Pēc tam vairs neizdevās nodibināt sakarus.
Parinjasa rags
Parinjasa rags (es) vai Balkonesa rags (Punta Balcones) ir zemesrags Peru ziemeļos Klusā okeāna krastā, Dienvidamerikas kontinentālās daļas galējais rietumu punkts. Izvietojies Pjuras departamentā netālu no Talaras pilsētas.
Bloķēšana (šahs)
Bloķēšana ir taktisks paņēmiens (īpašs ievilināšanas veids), ar kura palīdzību piespiež pretinieka figūras bloķēt atkāpšanās ceļu citai, kā likums vērtīgākai figūrai, kura kļūst par uzbrukuma objektu. Daudzos gadījumos šī vērtīgākā figūra ir karalis. Parastās ievilināšanas gadījumā uzbrukuma mērķis ir pati ievilinātā figūra, turpretī bloķēšanas gadījumā — bloķētā figūra. Kombinācijas, kas saistītas ar bloķēšanu, ir dažādas un bieži satur arī citus taktiskos paņēmienus. Bloķēšanu var sastapt dažādās partijas stadijās, tomēr visbiežāk vidusspēlē.
Dzjins Haipens
Dzjins Haipens (, dzimis ) ir Ķīnas kosmonauts, Tautas Atbrīvošanas armijas Gaisa spēku iznīcinātājpilots, ģenerālmajors.
1998. gadā Dzjins tika izvēlēts pirmajā Ķīnas kosmonautu grupā. Viņš bija kosmosa kuģa Shenzhou 6 apkalpes dublieris.
Pirmo kosmisko lidojumu Dzjins Haipens veica 2008. gada septembrī ar kosmosa kuģi Shenzhou 7, trešajā Ķīnas pilotējamajā misijā.
Otro lidojumu viņš veica 2012. gada jūnijā ar Shenzhou 9, esot kosmosa kuģa komandierim. Misijas laikā veikta pirmā pilotējamā kosmiskā aparāta saslēgšanās ar kosmosa stacijas prototipu Tiangong 1.
Trešajā lidojumā kosmosā Dzjins Haipens devās 2016. gada oktobrī kā kosmosa kuģa Shenzhou 11 komandieris. Kosmosa kuģis saslēdzās ar orbitālo laboratoriju Tiangong 2. Lidojuma ilgums — 32 dienas 6 stundas 25 minūtes.
Ceturto reizi kosmosā Dzjins devās 2023. gada 30. maijā, esot kosmosa kuģa Shenzhou 16 komandierim. Kosmosa kuģis uz orbitālo staciju Tiangong nogādāja 5. ekspedīciju.
Kosmisko lidojumu kopsavilkums:
1246. gads
1246. gads bija gads, kas pēc Jūlija kalendāra sākās pirmdienā.
Liu Vans
Liu Vans (, dzimis 1969. gada martā) ir Ķīnas kosmonauts, Tautas Atbrīvošanas armijas Gaisa spēku iznīcinātājpilots, vecākais pulkvedis.
Pirmo kosmisko lidojumu Liu Vans veica 2012. gada jūnijā ar kosmosa kuģi Shenzhou 9. Misijas laikā veikta pirmā pilotējamā kosmiskā aparāta saslēgšanās ar kosmosa stacijas prototipu Tiangong 1.
Renesas Electronics
Renesas Electronics (ルネサス エレクトロニクス株式会社) ir Japānas pusvadītāju komponenšu ražotājs. Dibināts 2010. gadā, apvienojoties NEC Electronics un Renesas Technology. Galvenais birojs atrodas Tokijā (uzņēmums reģistrēts Kavasaki).
Uzņēmuma nosaukums veidots no — "Renesances pusvadītājs attīstītiem risinājumiem".
Renesas Electronics akcijas tiek kotētas Tokijas fondu biržā (kods 6723). Lielākie akcionāri 2014. gada 31. martā bija: Innovation Network Corporation of Japan (69,15 %), Japan Trustee Services Bank (8,11 %), Hitachi (7,66 %), Mitsubishi (6,26 %), Toyota (2,491 %).
Uzņēmuma produkcija:
Vēsture
2002. gada novembrī datortehnikas ražotājs NEC atdalīja savu pusvadītāju ražošanu atsevišķā uzņēmumā NEC Electronics. Savukārt 2003. gada 1. aprīlī Hitachi un Mitsubishi Electric dibināja kopuzņēmumu Renesas Technology, kurā Hitachi bija 55 %, bet Mitsubishi Electric — 45 % kapitāldaļu.
2009. gada aprīlī Renesas Technology un NEC Electronics nolēma apvienoties. Apvienošanās notika 2010. gada 1. aprīlī, izveidojot uzņēmumu Renesas Electronics. 2010. gadā nopirkts Somijas mobilo telefonu ražotāja Nokia bezvadu modemu bizness. Tas pārdēvēts par Renesas Mobile Europe un Helsinkos atvērts Renesas Eiropas birojs.
2011. gadā uzņēmuma darbību nopietni ietekmēja Japānas zemestrīce un plūdi Taizemē. Pēc tam Renesas Electronics veica biznesa restrukturizāciju, lai ražotu lētākus un mazākus mikroprocesorus. 2013. gadā uzņēmuma grupas reorganizācija, apvienojot vairākus meitas uzņēmumus. Nolemts pārtraukt operācijas Eiropā. 2013. gada septembrī LTE bizness, ieskaitot Somijas Renesas Mobile Europe, par 125 miljoniem eiro pārdots ASV bezvadu sakaru iekārtu ražotājam Broadcom.
Agatons
Agatons (la, dzimis 574. gadā, miris ) bija Romas pāvests no 678. gada jūnija līdz 681. gada janvārim. Viņš bija pāvesta Dona pēctecis. Pēc tautības viņš bija grieķis, tāpat kā vairāki citi Romas pāvesti Austrumromas impērijas laikā.
Renesas Electronics
Vēsture
2016. gada 13. septembrī paziņots, ka Renesas Electronics par 3,6 miljardiem ASV dolāru iegādāsies ASV mikroshēmu uzņēmumu Intersil, kas specializējies automašīnu mikroshēmu ražošanā. Intersil iegāde pabeigta 2017. gada februārī.
Silaunieki (Barkavas pagasts)
Silaunieki (ari Silaunīki, ) ir ciems Madonas novada Barkavas pagastā. Atrodas pagasta centrālajā daļā.
Apdzīvotā vieta atrodas nomaļus no valsts autoceļiem, tai cauri tek Sumeja. Ciems ir daļēji izzudis.
Apzinātā sapņošana
Apzinātā sapņošana ir sapņus ietverošs miega stāvoklis, kurā cilvēks apzinās, ka sapņo, un var ietekmēt sapņa gaitu un vizuālo vidi. Apzinātā sapņošana var iekļaut īpašus apziņas stāvokļus, ārpusķermeņa pieredzi vai pirmsnāves pieredzi.
Terminu apzinātais sapnis ieviesa nīderlandiešu psihiatrs Frederiks van Ēdens. Iepriekš šo fenomenu aprakstījis arī grieķu filozofs Aristotelis.
Apzināto sapņošanu var iedalīt divos veidos.
88 (skaitlis)
88 (astoņdesmit astoņi) ir naturāls un palindromisks skaitlis, kas veselo skaitļu rindā atrodas starp 87 un 89. Gada astoņdesmit astotā diena ir 29. marts (garajā gadā 28. marts).
Romiešu skaitļu sistēmā astoņdesmit astoņi tiek pierakstīts šādi — LXXXVIII, bet binārajā skaitīšanas sistēmā astoņdesmit astoņi ir 10110002, oktālajā skaitīšanas sistēmā — 1308 un heksadecimālajā skaitīšanas sistēmā — 5816. Astoņdesmit astoņi ir pāra skaitlis.
Ķīmisko elementu periodiskā tabulā astoņdesmit astoņi ir rādija (Ra) atomskaitlis.
Kounotori 5
Kounotori 5 (ja — ‘Baltais stārķis 5’) jeb HTV-5 bija Japānas kravas kosmosa kuģis no H-II Transfer Vehicle sērijas Starptautiskās kosmosa stacijas (SKS) apgādei. Tas palaists 2015. gada augustā. Novadīts no orbītas 2015. gada septembrī.
Derīgā krava
Nehermētiskajā sekcijā atradās augstas enerģijas astronomiskā observatorija Calorimetric Electron Telescope (CALET) ar masu 650 kg. Tā paredzēta arī tumšās matērijas meklēšanai.
Lidojuma gaita
Starts notika 11:50:49 UTC no Tanegasimas kosmosa centra Yoshinobu starta kompleksa (LA-Y) otrā starta laukuma ar nesējraķeti H-IIB.
24. augustā kosmosa kuģis tuvojās un saslēdzās ar SKS. 10:29 UTC stacijas manipulators, kuru vadīja Kimija Jui, satvēra Kounotori 5. Pēc tam kuģis tika pārvietots uz Harmony moduļa pret Zemi vērsto pieslēgvietu. Pievienošanas operācija beidzās 17:28 UTC. Lūkas tika atvērtas 25. augustā 10:24 UTC.
25. augustā 02:27 UTC no Kounotori nehermētiskās sekcijas ar stacijas manipulatoru Canadarm2 tika izņemta vaļējā palete. Tad to pārņēma Japānas manipulators un pārvietoja uz Kibo vaļējo platformu. 14:29 UTC Japānas manipulators no paletes noņēma CALET iekārtu un novietoja uz Kibo vaļējās platformas 9. porta.
Kounotori 5 atvienoja no stacijas 28. septembrī ar stacijas manipulatoru, kuru vadīja Kimija Jui un asistēja Čells Lindgrēns. HTV-5 no robotrokas tika atlaists 16:53 UTC. 29. septembrī HTV-5 veica vairākas dzinēju iedarbināšanas, nogāja no orbītas un iegāja Zemes atmosfērā. Kravas kuģa lielākās daļas aptuveni 20:33 UTC sadega virs Klusā okeāna dienviddaļas.
Jānis Menska
Bijis vecākais no trijiem brāļiem. Mācījies Mežoles pamatskolā, tad Smiltenes draudzes skolā. No 1909. līdz 1912. gadam mācījies Smiltenes tirdzniecības skolā, kuru absolvējis. Vēlāk Tukumā beidzis lopkopības instruktoru kursus un 1913. gada pavasarī pieņēmis vietu Sabiles-Valgales pagastā, bet jau pēc pusgada pārnācis uz Smiltenes pagastu par lopkopības pārraugu, kur strādājis līdz Pirmā pasaules kara sākumam. Bijis vairāku Smiltenes sabiedrisko organizāciju biedrs, dziedājis korī, spēlējis teātri u.t.t.
1914. gada rudenī Menska iesaukts armijā un nosūtīts uz Lugu, bet 1915. gada pavasarī uz Pēterhofas 3. praporščiku skolu, kuru viņš beidzis 1915. gada augustā. Pēc skolas beigšanas pāris nedēļas pavadījis atvaļinājumā mājās, tad devies uz Minsku, kur viņu gribējuši ieskaitīt krievu armijā pulkā, bet pēc viņa paša lūguma viņam atļāvuši iestāties latviešu strēlnieku bataljonā. 1915. gada 1. oktobrī praporščiks Menska ierodas 1. Daugavgrīvas latviešu strēlnieku bataljonā un 21. oktobrī viņu iedala par jaunāko virsnieku 1. rotā. Menska jau no sākuma piedalās visos poručika Frīdriha Brieža pārgalvīgajos uzbrukumos.
Ziemassvētku kaujās atrodas pirmajās līnijās, kur vācu lode viņu nāvējoši ķer galvā. Mensku pārved uz Smilteni, kur 1917. gada 3. janvārī apglabāts Smiltenes pilsētas kapos.
Mālsala
Mālsala (ari Molsola, ) ir ciems Madonas novada Barkavas pagastā. Atrodas pagasta centrālajā daļā.
Apdzīvotā vieta atrodas nomaļus no valsts autoceļiem, tai cauri tek Sumeja.
Alši
Alši ir ciems Saldus novada Nīgrandes pagastā. Atrodas pagasta ziemeļaustrumu daļā 2,8 km no pagasta centra Nīgrandes, 41,1 km no novada centra Saldus un 174,1 km no Rīgas.
Apdzīvotā vieta atrodas pie autoceļa P106 (Ezere—Embūte—Grobiņa).
Vēsture
Veidojušies ap vēsturisko Alšu pusmuižu (Alschhof). No 1906. līdz 1908. gadam Alšos uzcēla divas kaļķakmens apdedzināšanas šahtveida krāsnis, no plieņakmens lauztuves uzbūvēja koka tiltu. Pēc Ķeguma HES uzcelšanas ierīkoja elektrisko kaļķakmens pacēlāju, kas darbojās līdz 1990. gadiem.
Tibo Kurtuā
Tibo Nikolā Marks Kurtuā (fr; dzimis ) ir beļģu futbolists, spēlē vārtsarga pozīcijā, Beļģijas futbola izlases dalībnieks. Pašlaik (2022) viņš pārstāv La Liga klubu Real Madrid.
Karjera
Sākumā bijis laukuma spēlētājs, tomēr vēlāk kļuvis par vārtsargu. No 2009. līdz 2011. gadam spēlējis dzimtās Beļģijas Genk klubā, ar ko kļuva arī par valsts čempionu. 2011. gadā kļuva par Anglijas Chelsea kluba spēlētāju, tomēr klubā neaizvadot nevienu spēli tika izīrēts Spānijas klubam Atlético Madrid. Atlético sastāvā kļuva par Spānijas čempionu 2014. gadā, tāpat arī sasniedza 2014. gada UEFA Čempionu līgas finālu. 2013. un 2014. gadā ieguva Rikardo Zamoras balvu. 2014. gadā atgriezās Chelsea, šī kluba sastāvā divas reizes uzvarēja Anglijas Premjerlīgā.
2018. gadā pievienojās Real Madrid. 2020. un 2022. gadā uzvarēja La Liga, kļūstot par Spānijas čempionu. 2020. gadā vēlreiz ieguva Rikardo Zamoras balvu. 2022. gadā šīs komandas sastāvā uzvarējā arī UEFA Čempionu līgā un tika atzīts par finālspēles labāko spēlētāju.
Beļģijas izlasē spēlē kopš 2011. gada. Tās sastāvā spēlēja. un, kā arī. un. 2018. gada Pasaules kausā ar izlasi izcīnīja 3. vietu un tika atzīts par turnīra labāko vārtsargu.
Sasniegumi
Atlético Madrid
Chelsea
Real Madrid
Eiforija
Eiforija ir garīgs un emocionāls stāvoklis, kam raksturīga galēji saasināta labsajūta. Medicīniski eiforija tiek definēta kā afekta stāvoklis.
Tibo Kurtuā
Sasniegumi
Individuālie sasniegumi
Eiforija
Eiforija bieži tiek uzskatīta kā pārspīlēts un neikdienišķs psiholoģiskais stāvoklis, ko visbiežāk izraisa psihotropās vielas un kas lielākoties nav sasniedzams parasta cilvēka dzīvesveida rezultātā. Tomēr dažas cilvēka dabiskās psiholoģiskās un fiziskās darbībās un garīgās izpausmes, piemēram, orgasms, spēcīga mīlestība un sportista uzvaras triumfs, var radīt īslaicīgu eiforijas stāvokli. Eiforiju var izraisīt arī reliģiskās prakses (rituāli) un meditācija, tāpat eiforija rodas dažu garīgu slimību, piemēram, bipolāro traucējumu un ciklotīmijas, dēļ.
Kosts Kacuranis
Kosts Kacuranis (gr, dzimis ) ir bijušais Grieķijas futbolists, spēlēja pussarga pozīcijā, bijis Grieķijas futbola izlases dalībnieks.
Savas karjeras laikā pārstāvējis klubus Grieķijā, Portugālē un Indijā. Ar Panathinaikos komandu 2010. gadā kļuvis par Grieķijas Superlīgas uzvarētāju. Divas reizes ticis atzīts par Superlīgas labāko spēlētāju.
Grieķijas futbola izlases sastāva debitējis 2003. gadā. Ar izlasi uzvarējis 2004. gada Eiropas čempionātā. Piedalījies arī 2008. un 2012. gada Eiropas čempionātā, kā arī 2010. un 2014. gada FIFA Pasaules kausā. Kopumā izlases rindās aizvadījis 116 mačus un guvis 10 vārtus.
Sasniegumi
Benfica
Panathinaikos
Grieķija
Individuālie sasniegumi
Eliots Sī
Eliots Makejs Sī jaunākais (Elliot McKay See, Jr.; dzimis, miris ) bija ASV izmēģinātājpilots, astronauts, nav lidojis kosmosā. Gājis bojā treniņlidojumā.
Dzīvesgājums
1949. gadā Sī United States Merchant Marine Academy ieguva bakalaura grādu. Pēc tam strādāja General Electric. 1953. gadā iestājās Jūras kara flotes rezervē, kur aviācijā dienēja līdz 1956. gadam. Pēc tam atgriezās General Electric.
Eliots Sī gāja bojā 1966. gada 28. februārī, gatavojoties kosmiskajam lidojumam, treniņlidmašīnā T-38 kopā ar Čārlzu Basetu. Izmeklēšanas komisija secināja, ka nelaimes cēlonis bija pilota kļūda sliktos redzamības apstākļos.
Fogtlandes apriņķis
Fogtlandes apriņķis ir apriņķis Vācijā, Saksijas federālajā zemē. Apriņķis robežojas ar Saksijas Cvikavas, un Rūdu kalnu apriņķiem, Tīringenes zemes Zāles-Orlas un Griecas apriņķiem, Bavārijas zemes Hofas apriņki, kā arī Čehiju.
Fogtlandes apriņķis iedalās 17 pilsētās un 23 kopienās. Pilsētas ir Adorfa, Auerbaha, Bādelstere, Elsnica/Fogtlande, Elsterberga, Falkenšteina, Klingentāle, Lengenfelde, Markneikirhene, Mīlava, Nečkava, Pauza-Mīltrofa, Plauene, Reihenbaha Fogtlandē, Rodeviša, Šēneka, Treiene.
Leandro Trosārs
Leandro Trosārs (nl, dzimis ) ir Beļģijas futbolists, spēlē pussarga pozīcijā. Kopš 2023. gada Trosārs pārstāv Anglijas Premjerlīgas komandu Arsenal un Beļģijas futbola izlasi.
Sasniegumi
Genk
Westerlo
Atvari (ciems)
Atvari (arī Ratnieki) ir ciems Saldus novada Nīgrandes pagastā. Atrodas pagasta dienvidaustrumos 4,5 km no pagasta centra Nīgrandes, 43,1 km no novada centra Saldus un 179,4 km no Rīgas.
Apdzīvotā vieta atrodas pie autoceļu V1167 (Nīgrande–Dziras–Lietuvas robeža) un V1168 (Nīgrande–Atvases–Vaiņode) krustojuma.
Aigars Jansons
Beidzis Murjāņu sporta internātskolu (1990).
Rezaka
Rezaka, arī Rēzaka, ir ciems Alūksnes novada Alsviķu pagastā. Atrodas pagasta centrālajā daļā 7 km no pagasta centra Alsviķiem, 15 km no novada centra Alūksnes un 190 km no Rīgas.
Apdzīvotā vieta atrodas autoceļu V378 un V379 krustojumā. Uz ziemeļiem no Rezakas atrodas Rēzakas muižas apbūve, kas ir vietējas nozīmes arhitektūras piemineklis. Tajā agrāk darbojusies privāta pamatskola, kas likvidēta 2000. gadā.
Sodomas un Gomoras iznīcināšana
Sodomas un Gomoras iznīcināšana (en) ir angļu gleznotāja Džona Mārtina eļļas krāsas glezna, tapusi 1852. gadā.
Džona Mārtina gleznā attēlots Bībeles stāsts par divu pilsētu, Sodomas un Gomoras iznīcināšanu, kas bija dieva sods abām pilsētām par tās iedzīvotāju amorālo uzvedību. Tika izglābts tikai Lots un viņa meitas. Lota sieva neievēroja dieva rīkojumu neskatīties atpakaļ un tika pārvērsta sālsstabā. Džona Mārtina iznīcības ainām ir raksturīga spēcīga sarkanā krāsa. Bieži viņa gleznās sastopami vētras virpuļi.
Apraksts
Tā gleznota ar eļļas krāsām uz 136,3 × 212,3 cm audekla. Glezna atrodas Leinga mākslas galerijā, Ņūkāslā, Apvienotajā Karalistē.
Mākslinieks
Mārtina dzīves laikā daudzi uzskatīja viņu par ievērojamu britu mākslinieku, kuru pārspēja tikai viņa vecākais kolēģis Džozefs Melords Viljams Tērners, ar ko viņam bija sāncensība par atzinību. Tomēr pēc Džona Mārtina nāves viņa popularitāte kritās.
Romiešu pierobežas nocietinājumi (UNESCO)
Romiešu pierobežas nocietinājumi ir UNESCO pasaules mantojuma sarakstā iekļauts objekts, kas sastāv no 3 romiešu pierobežas nocietinājumu jeb limes atliekām, kas bija paredzēti Romas impērijas ārējo robežu aizsardzībai. 2. gadsimtā aizsardzības būves stiepās 5000 kilometru garumā no mūsdienu Lielbritānijas ziemeļiem līdz Melnajai jūrai, no Melnās jūras līdz Sarkanajai jūrai un pāri Ziemeļāfrikai līdz Atlantijas okeānam.
Pasaules mantojuma sarakstā iekļautajā objektā ietilpst Adriāna valnis un Antonija valnis Lielbritānijā un Augšģermānijas - Rētijas valnis Vācijā.
Mecamora
Mecamora (hy) ir Armēnijas pilsēta un pašvaldība Armaviras reģionā (marzē). Tā ir pazīstama ar tās tuvumā esošo Mecamoras atomelektrostaciju, kas ir vienīgā atomelektrostacija Aizkaukāza reģionā. 2011. gada tautas skaitīšanas laikā pilsētā dzīvoja 9191 iedzīvotājs. Saskaņā ar 2016. gada oficiālo aplēsi Mecamoras iedzīvotāju skaits bija aptuveni 8000.
Etimoloģija
Pilsētas nosaukums cēlies no netālu esošās Mecamoras upes. Tas sastāv no 2 armēņu vārdiem: mec (hy — 'liels') un mor (hy — 'mātes'), kas ir vārda mayr (hy — 'māte') ģenitīva vienskaitļa forma. Vārds, visticamāk, attiecas uz Jaunavu Mariju kā Dievmāti.
Vēsture
Mecamoras apdzīvotās vietas celtniecība tika uzsākta 1969. gadā Armēnijas Padomju Sociālistiskās Republikas Hoktemberjana rajonā. Tā galvenokārt tika veidota kā Mecamoras atomelektrostacijas darbinieku dzīvesvieta. Dzīvojamais rajons tika pabeigts 1972. gadā, un tam tika piešķirts pilsētciemata statuss. Pilsētas celtniecību projektēja galvenais arhitekts Martins Mikajeljans, viņam palīdzēja arhitekti G. Hovsepjans un K. Tiraturjans. Sākotnēji, līdz 1972. gadam, tā bija pazīstama kā Armēnijas atomelektrostacijas dzīvojamais rajons, bet pēc tam tika pārdēvēta par Mecamoru tuvējās upes vārdā. Atomelektrostacijas celtniecība tika uzsākta 1969. gadā. 1. bloks tika nodots ekspluatācijā 1976. gada 22. decembrī, savukārt 2. bloks tika nodots ekspluatācijā 1980. gada 5. janvārī. Tomēr tā tika uz laiku slēgta 1989. gadā pēc 1988. gada Armēnijas zemestrīces iespējamā vides apdraudējuma dēļ. Enerģijas trūkums, ko izraisīja tās slēgšana, piespieda Armēnijas valdību 1993. gadā atjaunot tās darbību. 2. bloka reaktors atkal tika nodots ekspluatācijā 1995. gada 26. oktobrī. Mūsdienās Mecamoras atomelektrostacija saražo 40 % no Armēnijai nepieciešamās enerģijas. No 2003. līdz 2015. gadam tā tika ievērojami modernizēta un pārveidota. Veco reaktoru vietā līdz 2026. gadam plānots būvēt 3. bloku.
Pēc Armēnijas neatkarības iegūšanas 1991. gadā Mecamora saglabāja savu pilsētciemata statusu jaunizveidotajā Armaviras reģionā saskaņā ar 1995. gada administratīvajām reformām.
Ģeogrāfija
Mecamora atrodas Armēnijas rietumos, Ararata līdzenumā, vidēji 855 metru augstumā virs jūras līmeņa. Pilsētu ieskauj auglīgas vīnogu fermas, un tā atrodas 35 km attālumā uz rietumiem no galvaspilsētas Erevānas un 6 km uz austrumiem no reģiona centra Armaviras. Atomelektrostacija atrodas ap 4 km uz ziemeļiem no pilsētas dzīvojamā rajona.
Pilsētas dzīvojamā zona ir sadalīta 3 rajonos, kur centrālajā rajonā atrodas pilsētas dome, centrālais parks, kultūras nams, pasts, kā arī citas pakalpojumu un pašvaldības ēkas.
Demogrāfija
Mecamoras populācija veidojās 1970. gados no vairākām Armaviras reģiona apdzīvotām vietām, cilvēkiem pārceļoties uz pilsētu, lai strādātu atomelektrostacijā. Pašlaik pilsētu galvenokārt apdzīvo armēņi, kā arī nelielas krievu, jezīdu un asīriešu kopienas.
Dominējošā reliģija Mecamorā ir Armēņu apustuliskā baznīca. Pilsētas Svētā Lācara baznīca (celta 2002.—2005. gadā) tika atvērta 2005. gadā, izmantojot ASV dzīvojošo armēņu mecenātu Zavena un Azatuhi Dadekianu ziedojumus. Baznīcu pārvalda Armaviras diecēze, kas atrodas tuvējā Armaviras pilsētā.
Mecamoras iedzīvotāju skaits kopš 1975. gada: Veselības aprūpi nodrošina Mecamoras medicīnas centrs, kas darbojas kopš 1976. gada.
Kultūra
Pašlaik Mecamoras pilsētā atrodas kultūras nams, publiskā bibliotēka, kā arī mūzikas skola.
Transports
Mecamora atrodas uz automaģistrāles M-5, kas savieno Erevānu un Vagaršapatu austrumos ar Armaviras pilsētu un Armēnijas un Turcijas ziemeļrietumu robežu netālu no Bagaranas ciema. Mecamora ir savienota arī ar apkārtējiem ciemiem, izmantojot reģionālo ceļu tīklu. Transportu starp pilsētu un tuvējām pilsētas apdzīvotām vietām, tostarp galvaspilsētu Erevānu, nodrošina mikroautobusi.
Ekonomika
Mecamora ir galvenais Armēnijas enerģētikas centrs. Pilsētas ekonomika balstās tikai uz Mecamoras atomelektrostacijas darbību, kas nodrošina 40% no valsts elektroenerģijas (2015. gada dati).
Tā kā pilsēta atrodas auglīgajā Ararata līdzenumā, daudzi tās iedzīvotāji ir iesaistīti lauksaimniecībā. Pilsētu ieskauj vīnogu fermas, kas nodrošina vīna darīšanas nozari pilsētā.
Izglītība
Mecamorā atrodas 2 valsts skolas, kā arī vairāki bērnudārzi. 1972. gadā tika atklāta pirmā skola, kas nosaukta Narekas Svētā Gregora vārdā. Pilsētas otrā skola tika atvērta 1986. gadā un 1996. gadā pārcelta uz jaunu ēku.
Sports
Mecamorā atrodas liels sporta komplekss, kas atvērts 1980. gadā. Tajā ir 2 peldbaseini un iekštelpu sporta halles. Kompleksā atrodas Mecamoras sporta skola, kuru kopš 2008. gada pārvalda pašvaldība, un tajā darbojas futbola, volejbola, basketbola, cīņas sporta, svarcelšanas, kikboksa, karatē un vieglatlētikas jauniešu komandas. Tomēr kopš tā atklāšanas komplekss nekad nav ticis renovēts.
Glock (uzņēmums)
Glock GmbH ir 1963. gadā inženiera Gastona Gloka dibināts ieroču ražošanas uzņēmums, kura galvenā mītne atrodas Austrijas Deičvafgramas pilsētā uz ziemeļaustrumiem no valsts galvaspilsētas Vīnes. Visplašāk pazīstamā uzņēmuma produkcija ir pistoles Glock 17, tomēr uzņēmums ražo arī kaujas nažus, ierakumu rīkus un apģērbu.
Sberbank Rossii
PAO Sberbank Rossii (ru), darbojas ar zīmolu Sber, ir Krievijas finanšu konglomerāts. Tas ir viens no lielākajiem uzņēmumiem valstī, lielākā banka Krievijā, Centrālajā un Austrumeiropā. Sber piedāvā arī tehnoloģiju un izklaides pakalpojumus. Sberbank Rossii galvenais birojs atrodas Maskavā. Uzņēmums ir dibināts 1991. gadā.
Sberbank akcijas tiek kotētas Maskavas (kods SBER) un Londonas (kods SBER) fondu biržā. Uzņēmuma lielākais akcionārs ir Krievijas Nacionālās labklājības fonds (50 % plus 1 akcija), ko kontrolē Krievijas Finanšu ministrija. Pārējās akcijas ir brīvā apgrozībā.
Vēsture
1991. gada 22. martā tika dibināta Krievijas Krājbanka (Акционерный коммерческий Сберегательный банк Российской Федерации). 1992. gada 1. janvārī PSRS Krājbanka tika likvidēta.
2001. gada 1. janvārī Krievijas Krājbankā tika veikta reorganizācija, 79 reģionālās bankas apvienojot, rezultātā atstājot 11 teritoriālās.
22 Kalliope
Kalliope, arī 22 Kalliope ir asteroīds ar diametru apmēram 166 km, atrodas asteroīdu joslā, pieder M tipa asteroīdu grupai. Kalliopei ir neliels pavadonis – Linuss.
Atklāšana un nosaukums
Asteroīdu atklāja angļu astronoms Džons Hainds Bišopa observatorijā Londonā. Haindam tas bija septītais atklātais asteroīds (kopā 10). Asteroīds nodēvēts mūzas Kalliopes vārdā. Vārdu izvēlējās Karaliskās astronomijas savienības prezidents Džons Adamss. Grieķu mitoloģijā Kalliope ir Zeva un Mnēmosines meita, visu dzejnieku un dzejas mākslas aizgādne.
Fiziskie parametri
Kalliope ir neregulāras, nedaudz izstieptas formas asteroīds. Spektrs liecina, ka tas ir M tipa asteroīds, kura virsmu daļēji klāj dzelzi un niķeli saturoši materiāli. Noteiktais asteroīda blīvums ir 3,35 ± 0,33 g/cm3. Asteroīds visticamāk nav monolīts, bet porains (porainība 20 – 40 %), tā blīvums var sasniegt 4,2-5,8 g/cm3 (atbilst metālu un silikātu minerālu maisījumam). Spektroskopiskie pētījumi parāda, ka objekta virsmu klāj hidratēti minerāli un silikāti. Arī zemais asteroīda albedo norāda uz to, ka tā virsma ir drīzāk akmeņaina nekā metāliska.
Liezēre
Liezēre ir apdzīvota vieta Madonas novada Liezēres pagastā, pagasta centrs. Izvietojusies pagasta vidusdaļā Liezēra ezera un Kujas upes krastā autoceļu V840, V847, V851 un V854 krustojumā 25 km no novada centra Madonas un 147 no Rīgas. Liezērē atrodas pagasta pārvalde, kultūras nams, bibliotēka, ambulance, pasts, luterāņu baznīca, vairāki veikali un uzņēmumi. Apdzīvotā vieta izveidojusies ap Liezēres muižas (Löser) centru, izaugusi pēckara gados kā ciema padomes un kolhoza «Vienība» ciemats.
22 Kalliope
Pavadonis
Kalliopei ir zināms viens pavadonis – Linuss. Pavadoni atklāja 2001. gada 29. augustā astronomi Maikls Brauns un Žans-Liks Margots (Jean-Luc Margot), izmantojot Keka 2. teleskopu. Pavadonis ir salīdzinoši liels, tā diametrs ap 30 km, Kalliopi tas apriņķo apmēram 1100 km attālumā. Pēc atklāšanas pavadonim tika piešķirts pagaidu apzīmējums S/2001 (22) 1. 2003. gada jūlijā pavadonim tika piešķirts vārds – Linuss.
Sberbank Rossii
Vēsture
Pēc Krievijas iebrukuma Ukrainā 2022. gada 24. februārī Sberbank tika pakļauta ASV sankcijām, liedzot tai veikt transakcijas, izmantojot ASV finanšu sistēmu. Sberbank akcijas drīz zaudēja vairāk nekā pusi no savas vērtības. 28. februārī Eiropas Centrālā banka brīdināja, ka Sberbank Europe draud bankrots. Deutsche Börse bija apturējusi Sberbank akciju tirdzniecību. 2. martā Sberbank Europe paziņoja par aiziešanu no Eiropas tirgus, uzņēmumu Sberbank Europe AG likvidējot, bet struktūrvienības Horvātijā un Slovēnijā pārdodot vietējām bankām.
Rahīms Stērlings
Rahīms Šakils Stērlings (en; dzimis ) ir angļu futbolists, spēlē pussarga pozīcijā, Anglijas futbola izlases dalībnieks. Kopš 2022. gada pārstāv Anglijas Premjerlīgas komandu Chelsea.
Dzimis Jamaikā. Septiņu gadu vecumā pārcēlies uz dzīvi Londonā, kur sāka futbolista karjeru Queens Park Rangers F.C., 2010. gadā pārgāja uz Liverpool F.C., kura sastāvā 2012. gadā debitēja Premjerlīgā pieaugušo komandas sastāvā. Kopš 2015. gada spēlē Manchester City F.C., kura sastāvā 2015.—2016. gada sezonā izcīnīja Anglijas Līgas kausu.
Pārstāvējis vairākas Anglijas jaunatnes izlases. Pieaugušo izlases sastāvā debitējis 2012. gadā. Abus pirmos vārtus pieaugušo izlases sastāvā guvis pret Lietuvas un Igaunijas izlasi. Izlasi pārstāvējis , 2018. gada FIFA Pasaules kausā, 2022. gada FIFA Pasaules kausā. 2016. gada Eiropas čempionātā futbolā un 2020. gada Eiropas čempionātā futbolā.
Sasnieugmi
Manchester City
Anglijas izlase
Individuālie sasniegumi
Sveti Jura
Sveti Jura (sk) ir pilsēta Slovākijas rietumos, Pezinokas apriņķī. Atrodas Mazo Karpatu kalnu piekājē. Sens vīnkopības centrs.
Vēsture
Sveti Jura rakstos pirmoreiz minēta 1209. gadā. Tāpat kā lielākā daļa no Slovākijas teritorijas Sveti Jura līdz 1918. gadam atradās Ungārijas sastāvā, tās ungāriskais nosaukums ir Sentģerģa (Szentgyörgy). Attīstījās kā vīna ražošanas centrs. 1299. gadā ieguva pilsētas tiesības. No 1647. gada - karaļa brīvpilsēta. 1663. gadā pilsētu nopostīja turki. Pēc Pirmā pasaules kara iekļāvās Čehoslovākijā. Līdz Otrā pasaules kara beigām ievērojama daļa no pilsētas iedzīvotājiem bija Donavas švābi, kuri pēc kara tika padzīti no Čehoslovākijas. No 1960. līdz 1990. gadam pilsētas nosaukums bija Jura pie Bratislavas (Jur pri Bratislave). No 1993. gada — neatkarīgās Slovākijas pilsēta.
Cilvēki
Absolūtais vairākums (97,5 %) pilsētas iedzīvotāju ir slovāki. Pēc reliģiskās pārliecības — katoļi (72,5 %), nereliģiozi (15,9 %).
Sveti Juras pilsētā dzimis ungāru turkologs un coļotājs Ārmins Vāmbēri (Vámbéry Ármin, 1832 – 1913).
Māte Dzimtene sauc
Statuja uzcelta 1967. gadā, tās autori: skulptors Jevgeņijs Vučetičs un būvinženieris Nikolajs Ņikitins. Pati statuja ir 52 metrus augsta, bet zobens 33 metrus garš. Uzcelšanas brīdī tā bija lielākā statuja pasaulē, pašlaik otra lielākā Krievijā un Eiropā pēc Pētera I statujas Maskavā. No pakalna pakājes līdz piemineklim ir 200 pakāpienu, kas simbolizē 200 dienas ilgušo Staļingradas kauju. Statuja attēlota gan Volgogradas apgabala karogā, gan ģerbonī. Netālu no statujas apglabāts PSRS maršals Vasilijs Čuikovs un snaiperis Vasilijs Zaicevs.
Jāpiebilst, ka Māte Dzimteni personificējošās statujas ir plaši pārstāvētas daudzos mākslas ansambļos un memoriālos, kas veltīti uzvarai pār Nacistisko Vāciju Otrajā pasaules karā. Mātes Dzimtenes tēls parādījās arī piemineklī Padomju Latvijas un Rīgas atbrīvotājiem no vācu fašistiskajiem iebrucējiem Rīgā.
Radžēļi
Radžēļi ir ciems Madonas novada Barkavas pagastā. Atrodas pagasta rietumu daļā.
Apdzīvotā vieta atrodas nomaļus no valsts autoceļiem, Islienas upes krastā. Uz dienvidiem no ciema atrodas Radžēļu purvs.
Oksitānija
Oksitānija (fr, ) ir administratīvais Francijas reģions, kas atrodas valsts dienvidos. Reģions tika izveidots, apvienojot divus iepriekšējos reģionus — Langdoku-Rusijonu un Dienvidus-Pirenejus. Sākotnēji reģiona nosaukums bija Langdokas-Rusijonas-Dienvidu-Pireneju reģions (Région Languedoc-Roussillon-Midi-Pyrénées), bet tas tika mainīts uz Oksitānija. Oksitānijas pārvaldes centrs ir Tulūza. 2017. gadā reģionā dzīvoja 5,84 miljoni cilvēku.
Dziras (ciems)
Dziras ir ciems Saldus novada Nīgrandes pagastā. Atrodas pagasta centrālajā daļā 6,0 km no pagasta centra Nīgrandes, 61,0 km no novada centra Saldus un 183,2 km no Rīgas.
Apdzīvotā vieta atrodas pie autoceļa V1167 (Nīgrande–Dziras–Lietuvas robeža). Veidojusies ap vēsturisko Dzirgas muižu (Gut Dsirgen).
Polijas apriņķis
Polijas apriņķis (pl, ) ir Polijas otrā līmeņa administratīvā iedalījuma vienība. Apriņķi ietilpst vojevodistēs, pirmā līmeņa administratīvā iedalījuma vienībās. Polijā ir 314 apriņķi. Vēl Polijas administratīvā iedalījuma otrajā līmenī ir 66 pilsētas ar apriņķa tiesībām. Polijas teritorijas dalījums apriņķos tika atjaunots 1999. gadā. Tāds tas bija arī līdz 1975. gadam gan Polijas Tautas Republikas, gan Polijas—Lietuvas ūnijas laikā.
Tilžas katoļu baznīca
Tilžas Svētā Jāzepa Romas katoļu baznīca ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Balvu novada Tilžas pagasta centrā Tilžā. Lielākā koka baznīca Latvijā, no 1994. gada valsts nozīmes arhitektūras piemineklis.
Vēsture
Tilžas, sākotnēji Kokorevas katoļu baznīca tika celta 1922. gadā Bēržu prāvesta Jēkaba Kindzuļa un vikāra Aloiza Kalves vadībā. Pirms tam, 1920. gada 15. oktobrī Tilžas kapos notika sapulce, uz kuru bija ieradušies aptuveni 500 cilvēku, kur sprieda par baznīcas būvi. Valsts fonds baznīcas būvniecībai piešķīra 10 desetīnas zemes. Katram draudzes loceklim bija jāmaksā nodoklis 10 rubļu apmērā un vēl 10 rubļu par katru desetīnu izmantojamās zemes. Kamēr cēla baznīcu, dievkalpojumi notika Kokorevas zemkopības skolā. 1925. gada 20. jūnijā baznīcu konsekrēja Rīgas arhibīskaps Antonijs Springovičs Svētā Jāzepa — strādnieku aizbildņa godam. Pirmais Kokorevas prāvests uzbūvēja arī plebāniju.
Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Pašlaik draudzi apkalpo prāvests Alberts Budže. Draudzei ir septiņas kapsētas — Lutinānu kapi, Tilžas kapi, Kāpessila kapi, Ūdrenes kapi, Pūriņu kapi, Runcīnes kapi un Ranguču kapi. Draudzes lielākie svētki ir Lurdas Dievmātes svētki, Svētā Jāzepa svētki, Svētā Aloiza svētki, Krusta Paaugstināšanas svētki un Dievmātes Upurēšanas svētki.
Tehniska informācija
Tilžas baznīca ir koka celtne ar diviem smailiem torņiem un skārda jumtu, 24 metrus gara un 14 metrus plata, aptuveni 10 metrus augsta uz akmens pamata. Koka velvē veidoti griesti, kas balstās uz četriem koka pīlāriem. Pie ieejas baznīcā ir priekštelpas, uz kurām balstās kora telpas un torņu smagums. Apkārt dievnamam ir dārzs, ko ieslēz metāla žogs akmens mūra stabos. Dārza kreisajā pusē pie ieejas ir koka krusts. 1935. gadā draudze ieguva lielo zvanu, kas bija atliets Liepājā.
Interjers
Baznīcā ir lietošanas kārtībā ērģeles, kas tika iegādātas 1940. gadā. Dievnamā ir trīs koka altāri prāvesta K. Kangara gleznotām gleznām. Galvenajā jeb centrālajā altārī ir Svētās Ģimenes glezna — Marija, Jēzus un Jāzeps, Svētā Gara apmirdzēti. Labajā sānu altārī ir novietota Svētā Aloiza glezna, bet kreisajā sānu altārī — Jēzus Sirds glezna.
Kalsnava (stacija)
Kalsnava ir dzelzceļa pieturas punkts līnijā Pļaviņas—Gulbene. Tas atrodas Madonas novada Kalsnavas pagastā apmēram 3 km no Veckalsnavas ciema. Kalsnavā pietur maršruta Rīga—Madona dīzeļvilcieni, kā arī daži (ne visi) maršruta Rīga—Gulbene dīzeļvilcieni.
No 2021. gada 1. jūnija pasažieru satiksme caur Kalsnavu līdz Madonai tiek nodrošināta katru dienu, bet līdz Gulbenei — piektdienās un svētdienās. Uz Rīgu vilciens kursē katru dienu.
Vēsture
Stacija sākumā dēvēta par Veckalsnavu (izbūvēta reizē ar dzelzceļa līniju Pļaviņas—Valka). Par Kalsnavu pārdēvēta 1929. gadā. Mūsdienās tas ir dzelzceļa pieturas punkts.
Kopš 2015. gada 2. februāra dīzeļvilciens Rīga—Madona kursēja tikai 2 reizes nedēļā — piektdienas un svētdienas vakaros, bet atpakaļ no Madonas uz Rīgu sestdienas un pirmdienas agrajos rītos.
Kopš 2019. gada 8. jūnija Madonas virzienā caur Kalsnavu bija izmainīts kustības saraksts — uz Madonu piektdienu vakaros, atpakaļ uz Rīgu sestdienu rītos, bet svētdienās reiss turp un atpakaļ.
Vaitekers
Vaitekers var būt:
Dace Meiere
Dace Meiere (dzimusi Skrundā) ir latviešu tulkotāja un augstskolas pasniedzēja. Pazīstama kā Umberto Eko un citu itāļu autoru darbu latviskotāja.
Biogrāfija
Dace Meiere studējusi LU Filoloģijas fakultātē (1991–1992), beigusi Viļņas Universitātes Filoloģijas fakultāti (1995). Papildinājusies Sjēnas Universitātē Itālijā (1997). No 1997. līdz 2000. gadam LU Svešvalodu fakultātes Romāņu katedrā mācījusi itāļu valodu. Kopš 1996. gada publicē tulkojumus no itāļu un lietuviešu valodas.
Nozīmīgākie tulkojumi: Umberto Eko romāni "Rozes vārds" (1998), "Fuko svārsts" (2001), "Bodolīno" (2002) un "Prāgas kapsēta" (2011), Alesandro Bariko "Zīds" (2001), "Okeāns Jūra" (2003), "Stikla pilis" (2004), Kristinas Sabaļauskaites "Silva rerum" (1–2, 2011–2012), Italo Kalvīno "Neredzamās pilsētas" (2017).
Tulkojumu bibliogrāfija
Tulkojumi no itāļu valodas
Tulkojumi no lietuviešu valodas
Tulkojumi no katalāņu valodas
Tulkojumi no spāņu valodas
Čads Smits
Čads Geilords Smits (Chad Gaylord Smith, dzimis ) ir amerikāņu mūziķis, kurš kopš 1988. gada ir rokgrupas Red Hot Chili Peppers bundzinieks. Grupu 2012. gadā uzņēma Rokenrola slavas zālē.
Davids Luiss
Davids Luiss Moreira Marinju (pt; dzimis ) ir brazīliešu futbolists, spēlē aizsarga un pussarga pozīcijā, Brazīlijas futbola izlases dalībnieks. Pašlaik (2021) pārstāv Anglijas klubu Arsenal FC.
Brazīlijas izlasē spēlē kopš 2010. gada. Tās sastāvā aizvadījis 2011. gada Copa América, 2013. gada FIFA Konfederāciju kausu (uzvara),.
Sasniegumi
Benfica
Paris Saint-Germain
Arsenal
Brazīlija
Individuālie sasniegumi
Meldzere
Meldzere ir ciems Saldus novada Nīgrandes pagastā. Atrodas pagasta ziemeļrietumu daļā 9,0 km no pagasta centra Nīgrandes, 66,7 km no novada centra Saldus un 186,9 km no Rīgas.
Apdzīvotā vieta atrodas netālu no autoceļa P106 (Ezere—Embūte—Grobiņa). Veidojusies ap vēsturisko Meldzeres muižu (Gut Meldser).
Aiztilte
Aiztilte ir ciems Madonas novada Barkavas pagastā. Atrodas pagasta dienvidu daļā.
Ozoli (Liezēres pagasts)
Ozoli ir apdzīvota vieta Madonas novada Liezēres pagastā. Izvietojusies pagasta vidusdaļā Dziļūkstes ezera un Siežu ezera krastā autoceļu P30 un V847 krustojumā 4 km no pagasta centra Liezēres, 21 km no novada centra Madonas un 146 km no Rīgas. Ozolos atrodas Liezēres pamatskola, bērnu un jauniešu ārpusģimenes aprūpes un atbalsta centrs «Ozoli», feldšeru-vecmāšu punkts, veikals. Apdzīvotā vieta izveidojusies ap bijušās Ozolmuižas (Eckhof) centru, izaugusi pēckara gados kā padomju saimniecības «Liezēre» ciemats.
Centrālija
Centrālija (en) ir pilsēta Pensilvānijas štatā, Amerikas Savienotajās Valstīs. 1962. gada ugunsgrēka dēļ, kas turpina degt joprojām, cilvēku skaits pilsētā ir mazinājies no 1000 cilvēkiem 1981. gadā līdz 12 cilvēkiem 2005. gadā. 2007. gada Centrālijā dzīvoja 9 cilvēki, bet 2012. gadā iedzīvotāju skaits bija 7. Šobrīd Centrālija ir Pensilvānijas štata pilsēta ar mazāko iedzīvotāju skaitu.
Vēsture
Pilsētas vēsture sākās 19. gadsimta vidū. Tolaik antracīta un akmeņogļu industrija bija galvenais darbadevējs visā ASV, un Centrālija tika izveidota pie ogļu raktuvēm. Tā bija strādnieku pilsēta. Gadrīz visi, kas dzīvoja pilsētā, bija saistīti ar darbu raktuvēs. 1962. gadā Centrālijā tukšā ogļraktuves šahtā sākās ugunsgrēks, jo darbinieki šahtās dedzināja atkritumus. Likās, ka uguns ir apturēta, bet dažas dienas vēlāk ugunsgrēks sākās no jauna un izplatījās tālāk pa raktuvēm. Vairāk kā 20 gadus cilvēki cīnījās ar uguns uzliesmojumiem, taču 80. gadu sākumā cilvēki cīņu ar uguni pārtrauca un tiem bija jāatstāj savas mājas, jo oglekļa monoksīda daudzums gaisā bija sasniedzis dzīvībai bīstamus līmeņus. Uguns bija izplatījusies aptuveni 810 000 kvadrātmetru lielā teritorijā. Arī turpmākajos gados cīņa ar ogļu degšanu bija bezjēdzīga, jo šahtas turpināja degt.
Pētījumi rāda, ka, ja ugunsgrēku neizdosies apturēt, tas turpinās izplesties pa jauniem ogļraktuvju ceļiem, un tiks apdraudēta arī netālā pilsēta Ešlenda. Aptuvenie aprēķini liek domāt, ka ogles turpinās degt vēl 250—1000 gadus. Daudzās kartēs Centrālija nemaz netiek uzrādīta. Ilgu laiku cilvēki brauca pa 61. ceļu un aiz Ešlendas nogriezās uz apvedceļa, domājot, ka apbrauc tilta remontu, un pēc brīža atgriezās uz 61. ceļa, nezinot, kas notiek turpat blakus.
Mūsdienas
Tagad Centrālija ir pamesta pilsēta, vairs nav dzīvojamo ēku, jo tās tika nojauktas. Tagad pilsēta izskatās pēc parasta zaļa lauka ar dažām ieliņām tajā. Vienīgā ēka, kas šobrīd darbojas ir Svētās Marijas katedrāle, kur joprojām katru svētdienu notiek dievkalpojumi un netālu no tās atrodas arī kapi. Mūsdienās Centrālija savu popularitāti nav zaudējusi. Tā bijusi vieta, kur tika filmēta šausmu filma Silent Hill.
Bills de Blasio
Bills de Blasio (en; dzimis Vorens Vilhelms (Warren Wilhelm, Jr.) ) ir amerikāņu politiķis. No līdz  viņš bija Ņujorkas mērs.
Adorfa
Adorfa ir pilsēta Vācijā, Saksijas zemē, Fogtlandes apriņķī pie Veise Elsteres upes.
Bills de Blasio
Izglītību ieguvis Ņujorkas Universitātē un Kolumbijas Universitātē. No 2002. gada janvāra līdz 2009. gada decembrim bija Ņujorkas pilsētas domes deputāts, pārstāvēja 39. apgabalu. 2010. gadā kļuva par Ņujorkas pašvaldības sabiedrisko advokātu, šajā amatā bija līdz 2013. gada decembrim.
De Blasio bija Demokrātiskās partijas kandidāts 2013. gada Ņujorkas mēra amatam. 2013. gada 5. novembrī viņš arī uzvarēja vēlēšanās, kļūstot par pirmo demokrātu šajā amatā kopš 1994. gada, un stājās Ņujorkas mēra amatā, šajā amatā nomainot Maiklu Blumbergu.
Adorfa
Izglītība, kultūra un sports
Pilsētas senajos vārtos atrodas Vācijā Adorfas muzejs ar lielāko perlamutra izstrādājumu klāstu Vācijā.
Elektrības iela (Jelgava)
Elektrības iela ir Jelgavas iela, kas izveidojusies pēc pilsētas nocietinājumu nojaukšanas 19. gadsimta sākumā.
Otrā Pasaules kara laikā ielas apbūve tika iznīcināta.
Ielu savienojumi
Vaļņu iela ir savienota ar šādām ielām:
Vēsture
Iela izveidojās pēc pilsētas nocietinājumu nojaukšanas 19. gadsimta sākumā. Tā veda no Upes ielas gar Jelgavas gāzes fabriku līdz Palejas ielai un tika saukta par Malkas ielu, vēlāk par I Valles ielu (I. Wallstraße). 1924. gada augustā pārdēvēta par Elektrības ielu. Sagrautos ielas galus pēc Otrā pasaules kara pārveidoja un izveidoja tagadējos savienojumus ar Raiņa ielu un Sudrabu Edžus ielu.
Kaliņivka
Kaliņivka ir pilsēta Ukrainā, Vinnicas apgabala Hmiļnikas rajonā. Izvietojusies apgabala ziemeļdaļā Žerdjas upes krastos 27 km no apgabala centra Vinnicas. Līdz 2020. gadam rajona centrs. Ievērojams dzelzceļa mezgls.
Vēsture
Apdzīvotā vieta izveidojusies 18. gadsimta pirmajā pusē un nodēvēta par godu zemes īpašniekam Kalinovskim. Rakstu avotos pirmoreiz minēta 1774. gadā. 1871. gadā caur Kaliņivku izbūvēja Kijivas—Odesas dzelzceļa līniju ar staciju un apdzīvotā vieta strauji izpletās — 1885. gadā tā jau bija miests un pagasta centrs. No 1923. gada — rajona centrs, no 1938. gada — pilsētciemats. Pēc Otrā pasaules kara Kaliņivkā uzbūvēja vairākas ražotnes un 1979. gadā tai piešķīra pilsētas statusu. Mūsdienās galvenās nozares ir mašīnbūve, pārtikas rūpniecība un dzelzceļa transports.
Lieliskais Baks Hovards
"Lieliskais Baks Hovards" (en) ir 2008. gada komēdija, kuras režisors un scenārija autors ir Šons Makginlijs. Galvenās lomas filmā atveido Toms Henkss, Džons Malkovičs, Kolins Henkss, Emilija Blanta, Rikijs Džejs, Grifins Danns un Stīvs Zāns. Filmas pirmizrāde notika Sandensas kinofestivālā.
Jauns vīrietis par spīti savam tēvam kļūst par kāda iluzionista palīgu.
Hetere Votsone
Hetere Votsone (en; dzimusi Sentpīterportā, Gērnsijā) ir profesionāla Apvienotās Karalistes tenisiste. Profesionālo karjeru uzsāka 2010. gadā.
Karjeras laikā izcīnījusi 4 WTA un 5 ITF titulus vienspēlēs kā arī 4 WTA un 2 ITF titulus dubultspēlēs.
2016. gadā kopā ar Henri Kontinenu uzvarēja Vimbldonas čempionātā jauktajās dubultspēlēs.
Drina (nozīmju atdalīšana)
Drina var būt:
Piķeļmuiža
Piķeļmuiža ir ciems Saldus novada Nīgrandes pagastā. Atrodas pagasta dienvidos 6,3 km no pagasta centra Nīgrandes, 59,1 km no novada centra Saldus un 181,2 km no Rīgas.
Apdzīvotā vieta atrodas nomaļus no valsts autoceļiem, uz austrumiem no Zemīšu dīķiem. Veidojusies ap vēsturisko Piķeļmuižas pusmuižu (Peikelhof).
Benša–Šimē–Benša
Benša–Šimē–Benša (pazīstama arī kā Franka Vandenbruka memoriālās sacensības) ir vienas dienas šosejas riteņbraukšanas sacīkstes, kas katru gadu notiek starp Benšu un Šimē, Valonijā, Beļģijā. Sacīkstes iekļautas UCI Eiropas tūrē ar 1.1 kategoriju.
Sacensības sākotnēji notika starp Benšu un Turnē, pirmoreiz tika organizētas 1911. gadā ar nosaukumu Benša-Turnē-Benša. Tās netika rīkotas no 1931. līdz 1983. gadam un pēc tam atkal no 1997. līdz 2009. gadam. 2010. gadā tās atsāka organizēt ar nosaukumu "Benša-Turnē-Benša/Franka Vandenbruka memoriālās sacenaības", lai pieminētu riteņbraucēju Franku Vandenbruku, kurš 2009. gada oktobrī gāja bojā 34 gadu vecumā un tobrīd bija pēdējais sacensību uzvarētājs. 2013. gadā maršruts tika mainīts no Turnē uz Šimē, tāpēc nosaukums tika mainīts uz Benša–Šimē–Benša.
Sacensības tradicionāli noslēdz Beļģijas riteņbraukšanas sezonu.